กฎกระทรวงการแจ้งการครอบครองหรือใช้วัสดุกัมมันตรังสี พ.ศ. 2564กฎกระทรวง การแจ้งการครอบครองหรือใช้วัสดุกัมมันตรังสี พ.ศ. ๒๕๖๔อาศัยอำนาจตามความในมาตรา ๕ วรรคสอง แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ ซึ่งแก้ไขเพิ่มเติมโดยพระราชบัญญัติพลังงานนิวเคลียร์เพื่อสันติ (ฉบับที่ ๒) พ.ศ. ๒๕๖๒ และมาตรา ๒๐ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ รัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรมออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "ผู้แจ้ง" หมายความว่า ผู้มีไว้ในครอบครองหรือใช้วัสดุกัมมันตรังสีตามมาตรา ๒๐ วรรคหนึ่ง ที่ได้รับใบรับแจ้งตามกฎกระทรวงนี้ "ใบรับแจ้ง" หมายความว่า ใบรับแจ้งการครอบครองหรือใช้วัสดุกัมมันตรังสีมาตรา 2 ข้อ ๒ ผู้ใดมีไว้ในครอบครองหรือใช้วัสดุกัมมันตรังสีตามมาตรา ๒๐ วรรคหนึ่ง ต้องยื่นคำขอแจ้งการครอบครองหรือใช้วัสดุกัมมันตรังสีต่อเลขาธิการ พร้อมด้วยเอกสารหรือหลักฐานตามที่ระบุไว้ในแบบคำขอ ภายในสามสิบวันนับแต่วันที่มีไว้ในครอบครองหรือใช้วัสดุกัมมันตรังสีนั้นมาตรา 3 ข้อ ๓ เมื่อได้รับคำขอแจ้งการครอบครองหรือใช้วัสดุกัมมันตรังสี ให้เลขาธิการตรวจสอบคำขอและเอกสารหรือหลักฐานที่ยื่นพร้อมคำขอให้ถูกต้องครบถ้วน หากเห็นว่าคำขอ เอกสาร หรือหลักฐานไม่ถูกต้องหรือไม่ครบถ้วน ให้แจ้งให้ผู้ยื่นคำขอทราบทันที ถ้าเป็นกรณีที่สามารถแก้ไขหรือเพิ่มเติมได้ในขณะนั้นมาตรา 3 ให้แจ้งให้ผู้ยื่นคำขอดำเนินการแก้ไขหรือยื่นเอกสารหรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องและรายการเอกสารหรือหลักฐานที่จะต้องยื่นเพิ่มเติมมาตรา 3 พร้อมทั้งกำหนดระยะเวลาที่ผู้ยื่นคำขอจะต้องดำเนินการไว้และแจ้งผู้ยื่นคำขอทราบในกรณีการยื่นคำขอมิได้กระทำโดยวิธีการทางอิเล็กทรอนิกส์ ให้เลขาธิการและผู้ยื่นคำขอลงนามไว้ในบันทึกนั้น และมอบสำเนาให้ผู้ยื่นคำขอไว้เป็นหลักฐาน ในกรณีที่ผู้ยื่นคำขอไม่แก้ไขเพิ่มเติมหรือจัดส่งคำขอ เอกสารมาตรา 3 หรือหลักฐานให้ถูกต้องและครบถ้วนภายในกำหนดระยะเวลาตามวรรคหนึ่ง ให้ถือว่าผู้ยื่นคำขอไม่ประสงค์จะให้ดำเนินการต่อไป และให้เลขาธิการจำหน่ายเรื่องออกจากสารบบและมีหนังสือแจ้งให้ผู้ยื่นคำขอทราบ ในกรณีที่เห็นว่าคำขอ เอกสาร และหลักฐานถูกต้องและครบถ้วนแล้วมาตรา 3 ให้เลขาธิการออกใบรับแจ้งให้แก่ผู้ยื่นคำขอภายในสิบห้าวันนับแต่วันที่ได้รับคำขอ เอกสาร และหลักฐานที่ถูกต้องและครบถ้วนดังกล่าว เพื่ออำนวยความสะดวกแก่ผู้ยื่นคำขอ เลขาธิการจะแจ้งให้ผู้ยื่นคำขอทราบโดยวิธีการทางอิเล็กทรอนิกส์ไปพร้อมกับหนังสือตามวรรคสองหรือวรรคสามด้วยก็ได้มาตรา 4 ข้อ ๔ ให้ผู้แจ้งจัดส่งรายงานแสดงปริมาณของวัสดุกัมมันตรังสีตามมาตรา ๒๐ วรรคหนึ่ง ที่มีไว้ในครอบครองหรือใช้ พร้อมด้วยเอกสารหรือหลักฐานตามที่ระบุไว้ในแบบรายงานภายในวันที่ ๓๑ ธันวาคมของทุกปี แต่ไม่ก่อนวันที่ ๑ ธันวาคม เว้นแต่กรณีที่ได้รับใบรับแจ้งภายหลังวันที่ ๓๐ กันยายนมาตรา 4 ให้ได้รับยกเว้นการจัดส่งรายงานตามข้อนี้สำหรับปีนั้นมาตรา 5 ข้อ ๕ ผู้แจ้งที่ประสงค์จะแก้ไขเปลี่ยนแปลงข้อมูลที่ได้แจ้ง ซึ่งไม่ใช่ข้อมูลเกี่ยวกับการเพิ่มขึ้นหรือลดลงของวัสดุกัมมันตรังสีที่มีไว้ในครอบครองหรือใช้ ให้ยื่นคำขอแก้ไขเปลี่ยนแปลงข้อมูลต่อเลขาธิการมาตรา 5 พร้อมด้วยเอกสารหรือหลักฐานตามที่ระบุไว้ในแบบคำขอแก้ไขเปลี่ยนแปลงข้อมูลภายในสามสิบวันนับแต่วันที่มีการเปลี่ยนแปลง ให้นำความในข้อ ๓ มาใช้บังคับแก่การพิจารณาคำขอแก้ไขเปลี่ยนแปลงข้อมูลด้วยโดยอนุโลม และให้มีการบันทึกรายการการแก้ไขเปลี่ยนแปลงข้อมูลไว้เป็นหลักฐานด้วยมาตรา 6 ข้อ ๖ ในกรณีที่ใบรับแจ้งชํารุดในสาระสำคัญ สูญหาย หรือถูกทำลาย ให้ผู้แจ้งยื่นคําขอรับใบแทนใบรับแจ้งต่อเลขาธิการ พร้อมด้วยเอกสารหรือหลักฐานตามที่ระบุไว้ในแบบคำขอรับใบแทนใบรับแจ้ง ภายในสิบห้าวันนับแต่วันที่ทราบถึงการชํารุดในสาระสำคัญ สูญหาย หรือถูกทำลาย ให้นำความในข้อ ๓มาตรา 6 มาใช้บังคับแก่การพิจารณาคำขอรับใบแทนใบรับแจ้งด้วยโดยอนุโลม ใบแทนใบรับแจ้ง ให้ใช้แบบใบรับแจ้ง โดยระบุคำว่า "ใบแทน" ด้วยตัวอักษรสีแดงไว้ด้านบนของใบรับแจ้งมาตรา 7 ข้อ ๗ การยื่นคำขอแจ้งการครอบครองหรือใช้วัสดุกัมมันตรังสี รายงานแสดงปริมาณของวัสดุกัมมันตรังสี คำขอแก้ไขเปลี่ยนแปลงข้อมูล และคำขอรับใบแทนใบรับแจ้งตามกฎกระทรวงนี้ ให้ดำเนินการโดยวิธีการทางอิเล็กทรอนิกส์ ในระหว่างที่ยังไม่สามารถดำเนินการโดยวิธีการทางอิเล็กทรอนิกส์ได้ ให้ยื่น ณ สำนักงานมาตรา 8 ข้อ ๘ คำขอแจ้งการครอบครองหรือใช้วัสดุกัมมันตรังสี ใบรับแจ้ง รายงานแสดงปริมาณของวัสดุกัมมันตรังสี คำขอแก้ไขเปลี่ยนแปลงข้อมูล และคำขอรับใบแทนใบรับแจ้ง ให้เป็นไปตามแบบที่เลขาธิการกำหนดโดยประกาศในราชกิจจานุเบกษาให้ไว้ ณ วันที่ ๒๐ เมษายน พ.ศ. ๒๕๖๔ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๐ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙ บัญญัติให้การแจ้งการครอบครองหรือใช้วัสดุกัมมันตรังสีที่ไม่ต้องขอรับใบอนุญาต เป็นไปตามหลักเกณฑ์ วิธีการ เงื่อนไข และระยะเวลาที่กำหนดในกฎกระทรวงจึงจำเป็นต้องออกกฎกระทรวงนี้